etilib, nom- nishonsiz ko'mib tashlangan, necha yillar davomida qarovsiz qolib ketgan Bo'zsuv 229 kanali sohilidagi jarlik o'rnida 'Shahidlar xotirasi xiyoboni' (2000) va keyinchalik shu nomda muzey va jamg'arma tashqil etildi. 2001 yildan boshlab 31 avgust 'Qatag'on qurbonlarini yod etish kuni' sifatida nishonlanadigan bo'ldi. Mustaqillik yillarida hamma sohada zarur islohotlar olib borilib, ulkan yutuqlarga erishildi. Ayniqsa, jismoniy tarbiya va sportning turli sohalarida katta ishlar amalga oshirildi. Mamlakatda 'Sog'lom avlod' dasturi ishlab chiqildi. Ushbu dasturga muvofiq jismoniy tarbiya va sport sohasidagi milliy ma'naviyatni tiklashga katta e'tibor qaratildi. Milliy kurashimiz xalqaro sport turlaridan biriga aylandi. Hammamizga ayon bo'lishi tabiiyki, oila sog'lom ekan - jamiyat mustahkam, jamiyat mustahkam ekan - mamlakat barqarordir. Ayniqsa, bolalar sportini rivojlantirishga doimiy ravishda katta e'tibor qaratilayotgani, hech shubhasiz aholi salomatligini mustahkamlashga xizmat qilmoqda. Aholiga tibbiy xizmat ko'rsatish borasida o'lkan ishlar amalga oshirildi. Qishloq tumanlarida yashayotgan 14 million 600 ming aholiga malakali tibbiy yordam ko'rsatish tizimi shakllantirildi. O'zbekiston mustaqilligining dastlabki kunlaridanoq mustaqil tashqi siyosat yurita boshladi. Tinchlik va hamjihatlik printsiplariga amal qilib, mustaqil O'zbekiston tezda jahon mamlakatlari orasida o'z o'rnini topib oldi. 100 dan ziyod xorijiy mamlakatlar bilan diplomatik munosabatlar o'rnatildi. Toshkentda AQSh, Germaniya, Frantsiya, Rossiya, Turkiya, Hindiston, Pokiston, Eron, Yaponiya, Janubiy Koreya, Ukraina va boshqa davlatlarning elchixonalari, xalqaro tashkilotlarning vakolatxonalari ochildi. 1991 yil dekabrida O'zbekiston mustaqil davlatlar Hamdo'stligi (MDH) tashkilotiga a'zo bo'lib, uning amaliy faoliyatida faol qatnashmoqda. 1992 yil 2 martda O'zbekiston 230 BMT ga teng huquqli a'zo bo'lib kirdi . Mamlakatimiz BMT yuksak minbaridan bayon etilgan tashabbuslariga jahon hamjamiyati doimo katta qiziqish bilan qarab, tashabbuslarimizni qo'llab - quvvatlab kelmoqda. Shuningdek, O'zbekiston 'Evropa Xavfsizlik va Hamkorlik' tashkilotiga (1992.III) qabul qilindi. O'zbekiston EXHT bilan hamkorlik qilar ekan, xavfsizlikka yangi tahdid, xatarlar, xalqaro maydondagi vaziyat va O'zbekistonning manfaatlarini inobatga olgan holda, asosiy e'tiborni Tashkilot tamoyillariga rioya etish va uning doirasida zimmasiga olgan majburiyatlarni bajarishga qaratadi. Mamlakatimiz rahbariyatining hamkorlik va xavfsizlik masalalari bo'yicha tashabbuslari Tashkilotning qator hujjatlarida o'z aksini topgan bo'lib, bu mustahkam hamkorlikning davom etishiga xizmat qilmoqda. 'Evropa tiklanish va taraqqiyot banki'ga (1992.IV) a'zo bo'ldi. BMT qoshidagi fan, madaniyat va ta'lim sohasidagi YuNESKO tashkilotiga (1993, 26 oktyabr) a'zo bo'ldi. 1997 yilda Tashkilotga a'zo mamlakatlar O'zbekiston Respublikasini Ijroiya kengashga sayladi.Prezident Islom Karimovning 1996 yilning aprel oyida YuNESKOning Parijdagi bosh qarorgohiga tashrif buyurib, Amir Temur tavalludining 660 yilligiga bag'ishlangan tadbirda ishtirok etgani bu hamkorlikni rivojlanish yo'lidagi muhim qadam bo'ldi. 1998 yilning noyabr oyida YuNESKO Ijroiya kengashi 155 -sessiyasi yakunida 'Tinchlik madaniyati va a'zo mamlakatlarda YuNESKO 231 faoliyati' deb nomlangan Toshkent deklaratsiyasi qabul qilindi . O'zbekiston va NATOni ko'p yillik sheriklik munosabatlari bog'lab turadi va bu Prezident ilgari surgan qator pragmatik tashabbuslarda o'z tasdig'ini topmoqda. O'zbekistonning xalqaro tuzilmalar bilan hamkorlikda Shanxay Hamkorlik Tashkiloti (ShHT) alohida o'rin tutadi. Tashkilot tuzilgandan boshlab O'zbekiston tomoni uning faoliyatidagi o'z ishtirokiga mas'uliyat bilan yondashib kelmoqda. O'zbekiston 1995 yilda Osiyo Taraqqiyot Banki (OTB)ga a'zo bo'ldi. O'tgan yillar davomida 232 ushbu xalqaro moliya muassasasi bilan hamkorlikda ko'plab loyihalar amalga oshirildi . Hamkorlik transport infratuzilmasi, energetika, qishloq xo'jaligi, komunnal xo'jalik, kichik biznes va xususiy tadbirkorlik va ta'lim kabi sohalarni qamrab olgan. Osiyo qit'asi mamlakatlarining turli xalqaro iqtisodiy va siyosiy tashkilotlariga a'zo bo'lib kirdi.